ddrg/super_eurlex huggingface dataset:
(5)

Sainaithníodh an gá aghaidh a thabhairt ar na bearnaí cáilíochtúla agus cainníochtúla in acmhainneachtaí dídine in oibríochtaí éagsúla de chuid an tSásra Aontais um Chosaint Shibhialta (“an Sásra Aontais”) le blianta beaga anuas, agus léiríodh é sa “Staidéar Meastóireachta ar Shainmhínithe, Bearnaí agus Costas Acmhainneachtaí Freagartha le haghaidh an tSásra Aontais um Chosaint Shibhialta” (3) ó 2019. Ina theannta sin, leis an taithí oibríochtúil ó na creathanna talún a bhuail an Chróit i mí an Mhárta 2020 agus i mí na Nollag 2020 deimhníodh an bhearna in acmhainneachtaí dídine d’ainneoin oibríochtaí freagartha prasa faoin Sásra Aontais ar ghlac roinnt Ballstát páirt iontu.
(1)

cuirtear an méid seo a leanas in ionad an cheannteidil “A. Daoine”: “A. Daoine dá dtagraítear in Airteagail 2 agus 3”;
(2)

cuirtear isteach na hAirteagail seo a leanas i ndiaidh Airteagal 4d: ‘Airteagal 4e 1. Diúltóidh na Ballstáit, i gcomhréir lena rialacha agus lena ndlíthe náisiúnta agus i gcomhréir leis an dlí idirnáisiúnta, go háirithe comhaontuithe idirnáisiúnta ábhartha maidir le heitlíocht shibhialta, d’aon aerárthach atá á oibriú ag aeriompróirí Rúiseacha, lena n-áirítear ina gcáil mar iompróir margaíochta trí shocruithe roinnte cóid nó trí shocruithe suíochán blocáilte, d’aon aerárthach atá cláraithe sa Rúis, agus d’aon aerárthach nach bhfuil cláraithe sa Rúis atá faoi úinéireacht aon duine nádúrtha nó dlítheanach, eintiteas nó comhlacht Rúiseach, nó atá cairtfhostaithe aige, cead tuirlingt i gcríoch an Aontais, éirí de thalamh uaithi nó eitilt thairsti. 2. Ní bheidh feidhm ag Mír 1 i gcás tuirlingthe éigeandála nó traseitilte éigeandála. 3. De mhaolú ar mhír 1, féadfaidh na húdaráis inniúla údarú d’aerárthach tuirlingt i gcríoch an Aontais, éirí de thalamh uaithi nó eitilt thairsti más rud é go gcinneann na húdaráis inniúla gur gá an tuirlingt, an t-éirí den talamh nó an eitilt thairsti sin chun críoch daonnúil nó chun críoch ar bith eile is comhchuí le cuspóirí an Chinnidh seo. 4. Cuirfidh an Ballstát lena mbaineann na Ballstáit eile agus an Coimisiún ar an eolas faoi aon údarú arna dheonú faoi mhír 3 laistigh de dhá sheachtain ón údarú. Airteagal 4f 1. An Bainisteoir Líonra arna cheapadh ag an gCoimisiún de bhun Chinneadh Cur Chun Feidhme (AE) 2019/709, tabharfaidh sé tacaíocht don Choimisiún agus do na Ballstáit chun a áirithiú go ndéanfar Airteagal 4e a chur chun feidhme agus a chomhlíonadh. Diúltóidh an Bainisteoir Líonra go háirithe do na pleananna eitilte uile arna gcomhdú ag oibreoirí aerárthaí ina bhfuil sé léirithe go bhfuil sé beartaithe gníomhaíochtaí a dhéanamh ar chríoch an Aontais arb é atá iontu sárú ar fhorálacha an Chinnidh seo nó ar bhearta sábháilteachta agus slándála eile atá i bhfeidhm, ionas nach gceadófar don phíolóta eitilt a dhéanamh. 2. Déanfaidh an Bainisteoir Líonra tuarascálacha a chur ar fáil go rialta don Choimisiún agus do na Ballstáit tuarascálacha, bunaithe ar anailís ar phleananna eitilte, ar chur chun feidhme Airteagal 4e.’;
(4)

cuirtear isteach an tAirteagal seo a leanas i ndiaidh Airteagal 4g: “Airteagal 4h 1. Beidh toirmeasc ar earraí agus ar theicneolaíocht loingseoireachta muirí a dhíol, a sholáthar, a aistriú nó a onnmhairiú, go díreach nó go hindíreach, bíodh na hearraí agus an teicneolaíocht sin de thionscnamh an Aontais nó ná bíodh, le haon duine nádúrtha nó dlítheanach, eintiteas nó comhlacht sa Rúis, lena n-úsáid sa Rúis nó lena gcur ar bord soithigh faoi bhratach na Rúise. 2. Toirmeascfar an méid seo a leanas: (a) cúnamh teicniúil, seirbhísí bróicéireachta nó seirbhísí eile a sholáthar a bhaineann leis na hearraí agus an teicneolaíocht dá dtagraítear i mír 1, agus a bhaineann le soláthar, monaraíocht agus cothabháil na n-earraí agus na teicneolaíochta sin, go díreach nó go hindíreach d’aon duine nádúrtha nó dlítheanach, eintiteas nó comhlacht sa Rúis nó lena n-úsáid sa Rúis; (b) maoiniú nó cúnamh airgeadais a bhaineann leis na hearraí agus leis an teicneolaíocht dá dtagraítear i mír 1 a sholáthar chun na hearraí agus an teicneolaíocht sin a dhíol, a sholáthar, a aistriú nó a onnmhairiú, nó chun cúnamh teicniúil gaolmhar, seirbhísí bróicéireachta nó seirbhísí eile a sholáthar, go díreach nó go hindíreach d’aon duine nádúrtha nó dlítheanach, d’eintiteas nó do chomhlacht sa Rúis nó lena n-úsáid sa Rúis. 3. Ní bheidh feidhm ag na toirmisc i míreanna 1 agus 2 maidir leis na hearraí agus leis an teicneolaíocht dá dtagraítear i mír 1 a dhíol, a sholáthar, a aistriú ná a onnmhairiú, ná leis an gcúnamh teicniúil nó cúnamh airgeadais lena mbaineann a sholáthar, i gcomhair úsáid neamh-mhíleata agus úsáideoir deiridh neamh-mhíleata, atá beartaithe chun críoch daonnúil, éigeandálaí sláinte, chun teagmhas a chosc nó a mhaolú go práinneach, teagmhais ar dócha go mbeadh tionchar tromchúiseach suntasach aige ar shláinte agus ar shábháilteacht an duine nó ar an gcomhshaol nó mar fhreagairt ar thubaistí nádúrtha. 4. De mhaolú ar mhíreanna 1 agus 2, féadfaidh na húdaráis inniúla údarú a thabhairt earraí agus teicneolaíocht dá dtagraítear i mír 1 a dhíol, a sholáthar, a aistriú nó a onnmhairiú, nó an cúnamh teicniúil nó cúnamh airgeadais lena mbaineann a sholáthar, i gcomhair úsáid neamh-mhíleata agus úsáideoir deiridh neamh-mhíleata, tar éis do na húdaráis sin a chinneadh go bhfuil na hearraí nó an teicneolaíocht sin nó an cúnamh teicniúil nó cúnamh airgeadais lena mbaineann beartaithe le haghaidh na sábháilteachta muirí.”; 5. Déanfaidh an tAontas na bearta is gá chun na míreanna ábhartha atá le cumhdach leis an Airteagal seo a chinneadh.’;
Acmhainneachtaí

— An cumas tacaíocht oibríochtúil a sholáthar le haghaidh na freagartha d’éigeandálaí (2), trí bhrath, sampláil, sainaitheantas agus faireachán CBRN ar an láthair. — An cumas tacaíocht a thabhairt maidir le gníomhaíochtaí cuardaigh, trí bhíthin brath, sampláil, sainaitheantas agus faireachán CBRN ar an láthair. — An cumas tacaíocht oibríochtúil a sholáthar le haghaidh na freagartha d’eachtraí slándála, trí bhrath, sampláil, sainaitheantas agus faireachán CBRN ar an láthair. Áireofar leis sin an cumas tacaíocht a thabhairt d’údarás inniúil an Bhallstáit iarrthaigh nó an tríú tír iarrthach (3) agus iarracht á déanamh aige fianaise fhóiréinseach a chaomhnú agus a bhailiú, chun an líne chúraim a shlánú agus chun faisnéis rúnaicmithe a chosaint. — An cumas tacaíocht a thabhairt le haghaidh oibríochtaí faireachais mhórimeachtaí, trí bhíthin brath, sampláil, sainaitheantas agus faireachán CBRN ar an láthair. — An cumas tacaíocht a thabhairt le haghaidh measúnú teicniúil siarshínidh neamh-imscartha le haghaidh ghníomhaíochtaí braite, samplála, sainaitheantais agus faireacháin CBRN, chomh maith le haghaidh a thabhairt ar ábhair imní maidir le sábháilteacht a bhaineann leis na gníomhaíochtaí sin. — An cumas ullmhúchán a dhéanamh le haghaidh dúshláin oibríochtúla chun brath, sampláil, sainaitheantas agus faireachán CBRN a chur i bhfeidhm sa Bhallstát iarrthach nó sa tríú tír iarrthach, agus aghaidh a thabhairt ar na dúshláin sin, agus measúnuithe guaise agus measúnuithe ar bhagairtí, pleananna, nósanna imeachta agus prótacail de chuid an Bhallstáit iarrthaigh nó an tríú tír iarrthach á gcur san áireamh. — An cumas feidhmiú faoi threoir an Bhallstáit iarrthaigh, dá dtagraítear in Airteagal 12(6) agus (7) de Chinneadh Uimh. 1313/2013/AE, agus idirghabháil oibríochtúil éifeachtach agus cumais chomhordúcháin éifeachtacha a sholáthar i gcomhar le húdaráis ábhartha an Bhallstáit iarrthaigh (4).
“11. Ní bheidh feidhm ag an toirmeasc a leagtar amach i mír 2 maidir le heagraíochtaí agus gníomhaireachtaí a ndéanann an tAontas measúnú colúin orthu agus lenar shínigh an tAontas comhaontú comhpháirtíochta maidir le creat airgeadais ar chomhaontú é ar bunaithe air a ghníomhaíonn na heagraíochtaí agus na gníomhaireachtaí mar chomhpháirtithe daonnúla de chuid an Aontais, ar choinníoll go bhfuil gá le soláthar na gcistí nó na n-acmhainní eacnamaíocha dá dtagraítear i mír 2 go heisiach chun críoch daonnúil san Úcráin.

12. I gcásanna nach gcumhdaítear le mír 11, agus de mhaolú ar mhír 1 agus mír 2, féadfaidh údaráis inniúla Ballstát, faoi cibé coinníollacha ginearálta agus sonracha is iomchuí leo, údaruithe sonracha nó ginearálta a dheonú chun go scaoilfear cistí reoite nó acmhainní eacnamaíocha áirithe nó chun go gcuirfear cistí nó acmhainní eacnamaíocha áirithe ar fáil, ar choinníoll go mbeidh gá le soláthar cistí nó acmhainní eacnamaíocha den sórt sin chun críoch daonnúil san Úcráin, agus chun na gcríoch sin amháin.

Mura ndéanann an t-údarás inniúil cinneadh diúltach, iarraidh ar fhaisnéis nó fógra faoi am breise laistigh de 5 lá oibre ón dáta a bhfaightear iarraidh ar údarú, measfar gur deonaíodh an t-údarú.

Cuirfidh an Ballstát lena mbaineann na Ballstáit eile agus an Coimisiún ar an eolas faoi aon údarú arna dheonú faoin mír seo laistigh de 2 sheachtain ón údarú.”.
Na tagairtí do chaighdeán comhchuibhithe EN ISO 13485:2016 maidir le córais bhainistithe cáilíochta agus dá leasú EN ISO 13485:2016/A11:2021, déantar iad a fhoilsiú le Cinneadh Cur Chun Feidhme (AE) 2021/1182. Mar sin féin, ní áirítear san fhoilseachán sin tagairt an cheartúcháin ar an gcaighdeán sin — EN ISO 13485:2016/AC:2018. Leis an gceartúchán, ní cheartaítear ach gnéithe foirmiúla den réamhrá Eorpach agus de na hiarscríbhinní faisnéiseacha, gan difear a dhéanamh do shubstaint an chaighdeáin chomhchuibhithe. Caighdeán comhchuibhithe EN ISO 13485:2016 arna leasú le EN ISO 13485:2016/A11:2021 agus arna cheartú le EN ISO 13485:2016/AC:2018, comhlíonann sé na ceanglais a bhfuil sé d’aidhm aige a chumhdach, ceanglais a leagtar amach i Rialachán (AE) 2017/745. Chun a áirithiú go mbeidh feidhm ag ceartúcháin arna ndéanamh le EN ISO 13485:2016/AC:2018 chun críocha na toimhde comhréireachta le ceanglais ábhartha Rialachán (AE) 2017/745, is gá tagairt an cheartúcháin sin a áireamh i gCinneadh Cur Chun Feidhme (AE) 2021/1182. Ar chúiseanna deimhneachta dlíthiúla, ba cheart an tagairt don cheartúchán EN ISO 13485:2016/AC:2018 a fhoilsiú in Iris Oifigiúil an Aontais Eorpaigh le héifeacht chúlghabhálach.
(6)

Níl an t-oibreoir poist san Ungáir réidh go teicniúil fós, áfach, chun na ceanglais sin a chomhlíonadh. De dheasca imthoisc eisceachtúil arbh é ba chúis léi nach raibh an conraitheoir roghnaithe in ann an réiteach leictreonach ba ghá a fhorbairt, ní raibh oibreoir poist na hUngáire in ann ceangal a bhunú le ICS2 laistigh de sprioc-am an 1 Deireadh Fómhair 2021. Chinn an t-oibreoir poist conraitheoir eile a úsáid chun an nasc a fhorbairt agus tá an obair theicniúil fós ar siúl. Dá bhrí sin, níl an t-oibreoir poist fós in ann sonraí dearbhaithe iontrála achomair a chur in iúl don chóras trí úsáid a bhaint as teicnící próiseála sonraí leictreonacha.
(18)

Ba cheart athbhreithniú rialta a dhéanamh ar na socruithe dlíthiúla agus maoirseachta is infheidhme maidir le CPLanna sna IFSCanna, lena n-áirítear aon mhaolú a d’fhéadfadh IFSCA a dhéanamh ar aon cheanglas a leagtar amach i Rialacháin MII. Ba cheart an t-athbhreithniú tráthrialta sin a bheith gan dochar do chumhacht an Choimisiúin athbhreithniú sonrach a dhéanamh tráth ar bith, i gcás ina bhfágfaidh forbairtí ábhartha gur gá don Choimisiún athmheasúnú a dhéanamh ar an gcoibhéis a dheonaítear leis an gCinneadh seo. Féadfaidh an Coimisiún, i bhfianaise na dtorthaí a thiocfaidh as athbhreithniú tráthrialta nó sonrach, cinneadh a dhéanamh an Cinneadh seo a leasú nó a aisghairm tráth ar bith, go háirithe i gcás ina ndéanfaidh forbairtí difear do na coinníollacha arb iad is bonn do ghlacadh an Chinnidh seo.
(2)

Ní thugann an tAontas aitheantas don ionghabháil neamhdhleathach a rinne Cónaidhm na Rúise ar an gCrimé agus Sevastopol, ar sárú ar an dlí idirnáisiúnta í, agus cáineann sé an ionghabháil sin i gcónaí. Tá an tAontas fós daingean ina thiomantas do cheannasacht agus d’iomláine chríochach na hÚcráine laistigh dá teorainneacha a aithnítear go hidirnáisiúnta agus tá sé tiomanta a bheartas neamhaitheantais a chur chun feidhme go hiomlán.
(11)

Ionas go mbeidh go leor ama ann chun na próisis athbhreithnithe maidir leis na grúpaí táirgí ar fad a chur i gcrích, agus chun leanúnachas an mhargaidh do cheadúnaithe a áirithiú, ba ceart tréimhse bhailíochta na gcritéar atá ann faoi láthair agus na gceanglas maidir le measúnú agus fíorú a fhadú go dtí an 31 Nollaig 2025 i dtaca le péinteanna laistigh agus lasmuigh agus vearnaisí, go dtí 31 Nollaig 2026 maidir le tochta leaba, go dtí an 31 Nollaig 2023 maidir le táirgí sláinteachais ionsúiteacha agus go dtí an 31 Nollaig 2026 maidir le troscán agus clúdaigh urláir de bhunús adhmaid, de bhunús coirc agus de bhunús bambú.
(2)

An 12 Aibreán 2022, ar bhonn an Athbhreithnithe Straitéisigh Iomlánaíoch ar Mhisean an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) agus ar EUAM RCA, mhol an Coiste Polaitiúil agus Slándála (PSC) go gcuirfí síneadh le sainordú EUAM RCA go dtí an 9 Lúnasa 2024. An 11 Bealtaine 2022, chomhaontaigh PSC gur cheart sainordú EUAM RCA a chur in oiriúint don staid i bPoblacht na hAfraice Láir.
(1)

in Airteagal 3, cuirtear an méid seo a leanas in ionad mhír 1: “1. Is é seo a leanas a bheidh sa mhéid tagartha airgeadais chun an tionscadal dá dtagraítear in Airteagal 1 a chur chun feidhme: — EUR 2 059 838 don tréimhse ón 1 Deireadh Fómhair 2020 go dtí an 28 Feabhra 2022, — EUR 2 200 000 don tréimhse ón 1 Márta 2022 go dtí an 30 Meán Fómhair 2022, — EUR 2 200 000 don tréimhse ón 1 Deireadh Fómhair 2022 go dtí an 30 Meán Fómhair 2023. Déanfaidh an Chomhairle athbhreithniú ar an méid tagartha airgeadais faoin 1 Márta 2023 bunaithe, inter alia, ar an ráta ionsúcháin agus ar mheasúnú ar riachtanais ón Seirbhís Eorpach Gníomhaíochta Seachtraí agus ón gCoimisiún.”;
(2)

Tagann sé sin sna sála ar athbhreithniú na Comhairle Rialaithe ar an straitéis beartais airgeadaíochta, agus an plean gníomhaíochta a ghabhann leis an aeráid, a foilsíodh an 8 Iúil 2021 (1). Sa chomhthéacs sin, d’aithin an Chomhairle Rialaithe gur dúshlán domhanda agus tosaíocht beartais don Aontas Eorpach é aghaidh a thabhairt ar an athrú aeráide, agus chuir an Chomhairle Rialaithe chun suntais go ndéanann an t-athrú aeráide agus an t-aistriú i dtreo geilleagar níos inbhuanaithe difear don ionchas maidir le cobhsaíocht praghsanna trína dtionchar ar tháscairí maicreacnamaíocha éagsúla agus trí tharchur an bheartais airgeadaíochta. D’fheadfadh tionchar ag rioscaí fisiceacha agus aistrithe a bhaineann leis an athrú aeráide ar luach agus do phróifíl riosca na sócmhainní arna sealbhú ar chlár comhardaithe an Eurochórais. Is amhlaidh atá, go háirithe, i gcás ceannacháin sócmhainní san earnáil chorparáideach, toisc go bhfuil rioscaí airgeadais a bhaineann leis an aeráid do chlár comhardaithe an Eurochórais níos airde i gcás ceannachán glan amach ná i gcás oibríochtaí iasachtaithe. Dá bhrí sin, tá gá leis na bearta chun go ndéanfaidh an tEurochóras bainistiú, ar an mbealach is éifeachtaí is féidir, ar na rioscaí airgeadais a bhaineann leis an aeráid a bhfuil sé neamhchosanta orthu agus beartas airgeadaíochta á chur chun feidhme aige, chun a phríomhchuspóir a bhaint amach, is é sin cobhsaíocht praghsanna a chothabháil. Is cuid de shainmhíniú agus de chur chun feidhme an bheartais airgeadaíochta, mar a léirítear freisin in Airteagal 18.1 de Reacht an Chórais Eorpaigh Banc Ceannais agus an Bhainc Ceannais Eorpaigh (dá ngairtear “Reacht CEBC” anseo feasta), bearta arna gceapadh chun teorainn a chur leis an riosca a bhaineann le caillteanais airgeadais a ghlacadh ag an Eurochóras, ar dá mbun a fhéadfaidh an tEurochóras oibríochtaí creidmheasa a sheoladh le hiasachtú bunaithe ar chomhthaobhacht leordhóthanach.
“2. Is é EUR 2 417 423,89 a bheidh sa mhéid tagartha airgeadais atá beartaithe chun caiteachas ESDC a chumhdach ón 1 Eanáir 2023 go dtí an 31 Nollaig 2023.

Is í an Chomhairle a chinnfidh an méid tagartha airgeadais chun caiteachas ESDC a chumhdach maidir le tréimhsí ina dhiaidh sin.”
Uimh. An tagairt don chaighdeán

“4. EN ISO 12402-2:2020 Gairis snámhachta phearsanta — Cuid 2: Seaicéid tarrthála, leibhéal feidhmíochta 275 — Ceanglais sábháilteachta (ISO 12402-2:2020) Fógra: Cur i bhfeidhm chlásal 5.6 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 1.1.1 d’Iarscríbhinn II a ghabhann le Rialachán (AE) 2016/425. Cur i bhfeidhm chlásail 5.1.2, 5.1.3, 5.1.5, 5.1.7, 5.2, 5.3.1.1, 5.3.1.2, 5.3.2.2, 5.3.2.3, 5.3.4.3, 5.3.4.4, 5.6.1.4, 5.6.1.7, 5.6.1.8, 5.6.1.9, 5.6.1.10 agus 5.6.1.11 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 1.2.1 d’Iarscríbhinn II a ghabhann le Rialachán (AE) 2016/425. Cur i bhfeidhm chlásail 5.1.2, 5.2, 5.3.1.1, 5.3.2.2, 5.3.4.2, 5.3.4.4, 5.6.3 agus 5.7 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 3.4 d’Iarscríbhinn II a ghabhann le Rialachán (AE) 2016/425.

5. EN ISO 12402-3:2020 Gairis snámhachta phearsanta — Cuid 3: Seaicéid tarrthála, leibhéal feidhmíochta 150 — Ceanglais sábháilteachta (ISO 12402-3:2020) Fógra: Cur i bhfeidhm chlásal 5.6 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 1.1.1 d’Iarscríbhinn II a ghabhann le Rialachán (AE) 2016/425. Cur i bhfeidhm chlásail 5.1.2, 5.1.3, 5.1.5, 5.1.7, 5.2, 5.3.1.1, 5.3.1.2, 5.3.2.2, 5.3.2.3, 5.3.4.3, 5.3.4.4, 5.6.1.4, 5.6.1.7, 5.6.1.8, 5.6.1.9, 5.6.1.10 agus 5.6.1.11 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 1.2.1 d’Iarscríbhinn II a ghabhann le Rialachán (AE) 2016/425. Cur i bhfeidhm chlásail 5.1.2, 5.2, 5.3.1.1, 5.3.2.2, 5.3.4.2, 5.3.4.4, 5.6.3 agus 5.7 den chaighdeán seo, ní fhágann sé go nglactar leis go bhfuil comhréir ann leis an mbuncheanglas sláinte agus sábháilteachta a leagtar amach i bpointe 3.4 d’Iarscríbhinn II a ghabhann le Rialachán (AE) 2016/425.
(8)

Go sonrach, baineann iarraidh na Gréige le “Gníomh Dlí an 14 Márta 2020” (4) dá dtagraítear in Airteagal 3, pointe (a), de Cinneadh Cur Chun Feidhme (AE) 2020/1346, lenar tugadh isteach liúntas speisialta i gcomhair fostaithe san earnáil phríobháideach ar cuireadh a gconarthaí ar fionraí. Is é is aidhm don bheart sin fostaíocht a chosaint i gcuideachtaí a scoireann dá n-oibríochtaí de réir ord poiblí nó i gcuideachtaí a bhaineann le hearnálacha a ndearnadh ráig COVID-19 difear mór dóibh, agus baineann sé le soláthar liúntais speisialta EUR 534 d’fhostaithe a bhfuil a gconarthaí saothair ar fionraí. Is é an réamhchoinníoll chun tairbhe a bhaint as an scéim go gcoinníonn an fostóir an líon céanna fostaithe, is é sin na fostaithe ceannann céanna, ar feadh tréimhse atá cothrom leis an tréimhse inar cuireadh an conradh saothair ar fionraí. Cuireadh síneadh leis an mbeart go dtí an 31 Eanáir 2022.
(1)

cuirtear an méid seo a leanas in ionad Airteagal 6, an dara mír: “Beidh feidhm ag an gCinneadh seo go dtí an 31 Deireadh Fómhair 2023.”;
(2)

Foráiltear le Cinneadh (CBES) 2019/2009 do thréimhse cur chun feidhme 36 mhí le haghaidh na ngníomhaíochtaí dá dtagraítear in Airteagal 1 de, ó dháta thabhairt i gcrích an chomhaontuithe maoinithe dá dtagraítear in Airteagal 3(3) de.
(6)

Mar fhreagairt ar an iarraidh ón gCoimisiún, chuir an Iodáil isteach míniú maidir leis an teorannú chéatadáin a cuireadh i bhfeidhm maidir leis an gceart CBL a asbhaint. Tá an Iodáil ag seasamh leis go bhfuil údar cuí fós le ráta 40 %. Measann sí freisin go bhfuil gá fós leis an maolú ar an gceanglas in Airteagal 26(1)(a) de Threoir 2006/112/CE chun cánachas dúbailte a sheachaint. Seasann sí leis, ina theannta sin, go bhfuil údar cuí leis na bearta speisialta sin mar gheall air gur gá simpliú a dhéanamh ar an nós imeachta maidir le CBL a bhailiú agus gur gá cosc a chur ar imghabháil cánach mar thoradh ar choimeád taifead mícheart agus dearbhuithe cánach bréagacha.
(4)

Baineann Cinneadh na bPáirtithe Conarthacha le cosaint an chomhshaoil, ar inniúlacht chomhroinnte í idir an tAontas agus na Ballstáit faoi Airteagal 4(2), pointe (e) den Chonradh. Ní chuimsítear Cinneadh na bPáirtithe Conarthacha faoi aon réimse a chumhdaítear den chuid is mó le rialacha an Aontais maidir leis an gcosaint sin. Níl sé de rún ag an Aontas úsáid a bhaint as an bhféidearthacht a inniúlacht sheachtrach a fheidhmiú maidir le réimsí a chumhdaítear le Cinneadh na bPáirtithe Conarthacha nár feidhmíodh a inniúlacht go hinmheánach ina leith go fóill.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Bheinin do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Bheinin do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
(2)

Thionscain an Coimisiún an t-imscrúdú tar éis do Chomhlachas Ghrúdairí na hEorpa gearán a dhéanamh thar ceann thionscal an Aontais. Ba leor an fhianaise a bhí sa ghearán i leith srianta trádála agus i leith na díobhála is toradh air sin chun údar cuí a thabhairt le tionscnamh an imscrúdaithe.
(2)

Tá doimhniú an idirphlé agus an chomhair i réimse na slándála agus na cosanta ar cheann de phríomhchuspóirí an Chomhaontaithe Comhlachais idir an tAontas Eorpach agus a Bhallstáit, de pháirt amháin, agus an Úcráin, den pháirt eile (2). Bhí an comhar feabhsaithe i réimse an chomhbheartais slándála agus cosanta (CBSC) agus ailíniú le CBES idir an tAontas agus an Úcráin ar cheann de na torthaí ó chruinniú mullaigh 2020 idir an tAontas agus an Úcráin, a neartaíodh tuilleadh ag an gcruinniú mullaigh idir an tAontas agus an Úcráin in 2021.
(6)

An 22 Feabhra 2022, d’eisigh an tArdionadaí dearbhú thar ceann an Aontais inar cháin sé cinneadh Uachtarán Chónaidhm na Rúise aitheantas a thabhairt do na críocha sin nach bhfuil faoi rialú rialtais i réigiúin Donetsk agus Luhansk san Úcráin mar eintitis neamhspleácha agus an cinneadh a rinneadh ina dhiaidh sin trúpaí Rúiseacha a chur chuig na limistéir sin. Baineann an ghníomhaíocht neamhdhleathach sin an bonn de cheannasacht agus de neamhspleáchas na hÚcráine a thuilleadh agus is sárú tromchúiseach í ar an dlí idirnáisiúnta agus ar chomhaontuithe idirnáisiúnta, lena n-áirítear Cairt na Náisiún Aontaithe, Ionstraim Chríochnaitheach Heilsincí, Cairt Pháras agus Meabhrán Bhúdaipeist, chomh maith le Comhaontuithe Mhionsc agus Rún 2202 (2015) ó Chomhairle Slándála na Náisiún Aontaithe. D'áitigh an tArdionadaí ar an Rúis, mar pháirtí sa choinbhleacht, an t-aitheantas a aisiompú, seasamh lena gealltanais, cloí leis an dlí idirnáisiúnta agus filleadh ar an bplé faoi chuimsiú fhormáid na Normainne agus an Ghrúpa Teagmhála Thríthaobhaigh. D’fhógair sé go bhfreagródh an tAontas do na sáruithe is déanaí seo ag an Rúis trí bhearta breise sriantacha a ghlacadh mar ábhar práinne.